91γ. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ Αριθ. 100133 της 22-22 Αυγ. 1996 (ΦΕΚ Β΄ 721) Καθορισμός δικαιωμάτων που παρακρατούν οι Άμισθοι Υποθηκοφύλακες. Έχοντας υπόψη: 1)Τις διατάξεις:α)της παρ. 2 του άρθρ. 19 του Νόμ. 325/1976 (ΦΕΚ 125/Α) και β)του άρθρ. 29Α του Νόμ. 1558/1985 (ΦΕΚ 137Α΄) όπως τούτο προστέθηκε με το άρθρ. 27 του Νόμ. 2081/1992 (ΦΕΚ 154 Α΄). 2)Το γεγονός ότι από τις διατάξεις της απόφασης αυτής προκαλείται δαπάνη σε βάρος του Κρατικού Προϋπολογισμού (ΚΑΕ 2376) το ύψος της οποίας ανέρχεται σε δρχ. 65.000.000 περίπου ετησίως, αποφασίζουμε: Σελ. 508,502(α) Τεύχος 1364 Σελ. 14 1.Εκ των υπέρ αυτού εισπραττομένων δικαιωμάτων ο Άμισθος Υποθηκοφύλακας ή ο αναπληρωτής του ή εκτελών έργο Υποθηκοφύλακα Συμβολαιογράφος ή Ειρηνοδίκης παρακρατεί για αμοιβή του και για αντιμετώπιση των γενικών εξόδων κανονικής λειτουργίας του Υποθηκοφυλακείου, το σύνολο τούτων, εφόσον αυτά δεν υπερβαίνουν τα 3.132.000 δραχμές. 2.Εάν τα εισπραττόμενα δικαιώματα υπερβαίνουν τα 3.132.000 δραχμές ο ειδικός Άμισθος Υποθηκοφύλακας ή ο αναπληρωτής του ή ο εκτελών έργο Υποθηκοφύλακα Συμβολαιογράφος ή Ειρηνοδίκης παρακρατεί πέραν του ανωτέρω ποσού και ποσοστό 20% επί των πέρα των 3.132.000 δραχμών εισπραττομένων ετησίως δικαιωμάτων. Σε καμία όμως περίπτωση το ποσό που συνολικά παρακρατείται ετησίως δε μπορεί να είναι πέρα των 4.384.500 δραχμών. Η ισχύς της απόφασης αυτής αρχίζει από 1.9.1996. 